नादेप कम्पोस्ट
कम्पोस्ट बनाने की यह विधि ग्राम पुसद, जिला यवतमाल, महाराष्ट्र के नारायण देवराव पांढरीपांडे द्वारा विकसित की गई है। इसलिये इसे नादेप विधि (या अंग्रेजी में नाडेप) कहते हैं। नाडेप कम्पोस्ट विधि की विशेषता यह है, कि इस प्रक्रिया में जमीन पर टांका बनाया जाता है। इस विधि में कम से कम गोबर का उपयोग करके अधिक मात्रा में अच्छी खाद तैयार की जा सकती है। टांके को भरने के लिए गोबर, कचरा (बायोमास) और बारीक छनी हुई मिट्टी की आवश्यकता रहती है। जीवांश को 90 से 120 दिन पकाने में वायु संचार प्रक्रिया का उपयोग किया जाता है। इसके द्वारा उत्पादित की गई खाद में प्रमुख रूप से 0.1 से 1.5 नत्रजन, 0.5 से 0.9 स्फुर (फास्फोरस) एवं 1.2 से 1.4 प्रतिशत पोटाश के अलावा अन्य सूक्ष्म पोषक तत्व भी पाये जाते है। खादों में मुख्य, गौ मल मूत्र काम में आए। घास-फूस, फसल अवशेष सब खाद बनाए। मिलकर के यह सभी, खाद जीवांश बनायें।